stanford-oval/wikipedia huggingface dataset:
ยูฟ่ายูโรปาคอนเฟอเรนซ์ลีก ฤดูกาล 2022–23 รอบแบ่งกลุ่ม
แหล่งข้อมูลอื่น

เว็บไซต์ทางการ
| ด ค กฟุตบอลยุโรปในฤดูกาล 2022–23 (ยูฟ่า) |
| --- | --- |
ลีกภายในประเทศ:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส '22 '23  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  อังกฤษ  เอสโตเนีย '22 '23  หมู่เกาะแฟโร '22 '23  ฟินแลนด์ '22 '23  ฝรั่งเศส  จอร์เจีย '22 '23  เยอรมนี  ยิบรอลตาร์  กรีซ  ฮังการี  ไอซ์แลนด์ '22 '23  อิสราเอล  อิตาลี  คาซัคสถาน '22 '23  คอซอวอ  ลัตเวีย '22 '23  ลิทัวเนีย '22 '23  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  นอร์ท มาซิโดเนีย  ไอร์แลนด์เหนือ  นอร์เวย์ '22 '23  โปแลนด์  โปรตุเกส  สาธารณรัฐไอร์แลนด์ '22 '23  โรมาเนีย  รัสเซีย  ซานมารีโน  สกอตแลนด์  เซอร์เบีย  สโลวาเกีย  สโลวีเนีย  สเปน  สวีเดน '22 '23  สวิตเซอร์แลนด์  ตุรกี  ยูเครน  เวลส์ 
ถ้วยภายในประเทศ:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  อังกฤษ  เอสโตเนีย  หมู่เกาะแฟโร '22 '23  ฟินแลนด์ '22 '23  ฝรั่งเศส  จอร์เจีย '22 '23  เยอรมนี  ยิบรอลตาร์  กรีซ  ฮังการี  ไอซ์แลนด์ '22 '23  อิสราเอล  อิตาลี  คาซัคสถาน '22 '23  คอซอวอ  ลัตเวีย '22 '23  ลิกเตนสไตน์  ลิทัวเนีย '22 '23  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  นอร์ท มาซิโดเนีย  ไอร์แลนด์เหนือ  นอร์เวย์  โปแลนด์  โปรตุเกส  สาธารณรัฐไอร์แลนด์ '22 '23  โรมาเนีย  รัสเซีย  ซานมารีโน  สกอตแลนด์  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน  เวลส์ 
ลีกคัพ:  อังกฤษ  ฟินแลนด์  ไอซ์แลนด์  อิสราเอล  ไอร์แลนด์เหนือ  โปรตุเกส  สาธารณรัฐไอร์แลนด์ '23  สกอตแลนด์  เวลส์ 
ซูเปอร์คัพ:  แอลเบเนีย  อันดอร์รา  อาร์มีเนีย  อาเซอร์ไบจาน  เบลารุส  เบลเยียม  บัลแกเรีย  โครเอเชีย  ไซปรัส  อังกฤษ  เอสโตเนีย  หมู่เกาะแฟโร  ฝรั่งเศส  จอร์เจีย  เยอรมนี  ไอซ์แลนด์  อิสราเอล  อิตาลี  คาซัคสถาน  คอซอวอ  ลิทัวเนีย  มอลตา  มอลโดวา  เนเธอร์แลนด์  ไอร์แลนด์เหนือ  โปแลนด์  โปรตุเกส  สาธารณรัฐไอร์แลนด์ '22 '23  โรมาเนีย  รัสเซีย  ซานมารีโน  สเปน  ตุรกี  ยูเครน 
การแข่งขันของยูฟ่า:  แชมเปียนส์ลีก รอบคัดเลือกและรอบเพลย์ออฟ  รอบแบ่งกลุ่ม  รอบแพ้คัดออก  นัดชิงชนะเลิศ  ยูโรปาลีก รอบคัดเลือกและรอบเพลย์ออฟ  รอบแบ่งกลุ่ม  รอบแพ้คัดออก  นัดชิงชนะเลิศ  ยูโรปาคอนเฟอเรนซ์ลีก รอบคัดเลือกและรอบเพลย์ออฟ ตัวแทนที่ชนะเลิศจากลีก  ตัวแทนจากลีก  รอบแบ่งกลุ่ม  รอบแพ้คัดออก  นัดชิงชนะเลิศ  ซูเปอร์คัพ  ยูธลีก เส้นทางยูฟ่าแชมเปียนส์ลีก  เส้นทางแชมเปียนส์ภายในประเทศ  รอบแพ้คัดออก 
การแข่งขันระดับนานาชาติ:  ฟุตบอลโลก 2022  ฟุตบอลชิงแชมป์แห่งชาติยุโรป 2024 รอบคัดเลือก  ยูฟ่าเนชันส์ลีก ฤดูกาล 2022–23 ลีก เอ  ลีก บี  ลีก ซี  ลีก ดี  รอบสุดท้าย  รอบชิงชนะเลิศ  2023 ยูโร อันเดอร์-21 รอบคัดเลือก  2023 ยูโร อันเดอร์-19 รอบคัดเลือก  2023 ยูโร อันเดอร์-17 รอบคัดเลือก
เฉา เหยี่ยน

อ๋องแห่งกว่างผิงและโอรสของโจผี (สิ้นพระชนม์ ค.ศ. 223)
เฉา เหยี่ยน (จีน: 曹儼; พินอิน: Cáo Yǎn; สิ้นพระชนม์ ค.ศ. 223) เป็นเจ้าชายของรัฐวุยก๊กในยุคสามก๊กของจีน
ประวัติ

เฉา เหยี่ยนเป็นโอรสของโจผี จักรพรรดิลำดับแรกของรัฐวุยก๊ก พระมารดาคือซ่งจี (宋姬) พระสนมของโจผี ได้รับฐานันดรศักดิ์เป็นอ๋องแห่งกว่างผิง (廣平王 กว่างผิงหวาง) ในปี ค.ศ. 222 ในปีถัดมาเฉา เหยี่ยนสิ้นพระชนม์ ฐานันดรศักดิ์อ๋องแห่งกว่างผิงได้ถูกยกเลิกไปเพราะเฉา เหยี่ยนไม่มีโอรสผู้สิบทอดฐานันดรศักดิ์
ดูเพิ่ม

พงศาวลีวุยก๊ก#หลี่กุ้ยเหริน, ซูจี, จางจี และซ่งจี
รายชื่อบุคคลในยุคสามก๊ก
เยาวราช (เพลงจิระศักดิ์ ปานพุ่ม)

| "เยาวราช" |
| --- | --- |

เพลงโดยจิระศักดิ์ ปานพุ่ม
จากอัลบั้มCatarock OSX
วางจำหน่าย: 8 กุมภาพันธ์ พ.ศ. 2556
บันทึกเสียง: พ.ศ. 2556
แนวเพลง: ร็อก ,อัลเทอร์เนทีฟร็อก
ความยาว: 3:59
ค่ายเพลง: สหภาพดนตรี
ผู้ประพันธ์เพลง: The Must (กฤศยศ เลิศประไพ)
โปรดิวเซอร์: นิติพงษ์ ห่อนาค
 
มิวสิกวิดีโอ
"เยาวราช" ที่ยูทูบ
 
"เยาวราช" เป็นซิงเกิลของนักร้องจิระศักดิ์ ปานพุ่ม ในอัลบั้ม Catarock OSX กับค่ายสหภาพดนตรี ประพันธ์เนื้อร้องโดย กฤศยศ เลิศประไพ (The Must) แต่งทำนองและเรียบเรียงโดย จิระศักดิ์ ปานพุ่ม มิวสิกวิดีโอเผยแพร่ในวันที่ 8 กุมภาพันธ์ พ.ศ. 2556 ถ่ายทำกับที่ถนนเยาวราช โดยมี ฝ้าย-นนทกร ชุมเมือง และ น้องป๊อบ-ทศพล สมิงวรรณ มาร่วมแสดงในมิวสิกวิดีโอนี้ด้วย
ที่มาของเพลงนั้นในตอนแรกเพลงนี้แต่งขึ้นมาโดยที่ยังไม่มีชื่ออะไรเลย แต่งเรื่องราวมันขึ้นมาก่อน แล้วพอเสร็จอะไรเรียบร้อยแล้วก็มานั่งถามกันว่า แล้วมันชื่อเพลงอะไร จะหาคำอะไรในเพลงมาตั้งเป็นชื่อมันก็เหมือนเป็นมุกเดิม ๆ ก็เลยมาคิดกันว่าสมมติถ้าสร้างภาพจำลองกันขึ้นมาว่า ตัวของนักร้อง คนที่ร้องเป็นคนจีน ถ้าเกิดมันเป็นคนจีน จริง ๆ ถ้ามันเป็นคนฝรั่งเศสผมก็อาจจะตั้งชื่อเพลงนี้ว่าฝรั่งเศส แต่บังเอิญว่าในจินตนาการมันเป็นคนจีน แล้วเรื่องราวมันเป็นเรื่องของคน ๆ นึง ที่เกิดขึ้นที่เยาวราช อาจจะแบบว่า ทำเกาลัดอยู่หรืออะไรไปแล้วนึกถึงคนที่เราเคยรัก เข็นหมูไปก็นึกถึง เดินเข้าวัดเล่งเน่ยยี่เห็นคนกำลังทำอะไรอยู่หันไปแล้วก็นึกถึง และเนื้อหาของเพลงเกี่ยวกับการรอคอยของคนคนหนึ่ง ไม่ว่าจะนานแค่ไหน ก็ยังมีความหวัง ยังรอคนที่ตนรักอย่างไม่ย่อท้อ
การตอบรับ

เพลง "เยาวราช" ออกจำหน่ายในวันที่ 8 กุมภาพันธ์ พ.ศ. 2556 ติดอันดับสูงสุดที่ 6 จากการจัดอันดับของ Channel [V] ในชาร์ต Channel V Countdown Siam Top 20 Single Chart ประจำสัปดาห์ที่ 17 วันที่ 22 -28 สิงหาคม พ.ศ. 2556
การตอบรับ > ชาร์ต

| ชาร์ต (พ> ศ. 2556) | อันดับสูงสุด |
| --- | --- |
Channel V Countdown Siam Top 20 Single Chart: 5
เฉา เจี้ยน

อ๋องแห่งตงอู่หยางและโอรสของโจผี (สิ้นพระชนม์ ค.ศ. 225 หรือ ค.ศ. 226)
เฉา เจี้ยน (จีน: 曹鑒; พินอิน: Cáo Jiàn; สิ้นพระชนม์ ธันวาคม ค.ศ. 225 หรือ มกราคม ค.ศ. 226) เป็นเจ้าชายของรัฐวุยก๊กในยุคสามก๊กของจีน
ประวัติ

เฉา เจี้ยนเป็นโอรสของโจผี จักรพรรดิลำดับแรกของรัฐวุยก๊ก พระมารดามีชื่อสกุลว่าจู (朱) เป็นพระสนมของโจผีผู้มีระดับสนมเป็นชูเยฺวี่ยน (淑媛) เฉา เจี้ยนได้รับฐานันดรศักดิ์เป็นอ๋องแห่งตงอู่หยาง (東武陽王 ตงอู่หยางโหว) ในเดือนสิงหาคมหรือกันยายน ค.ศ. 225 แต่สิ้นพระชนม์ในอีกไม่กี่เดือนต่อมาในเดือนธันวาคม ค.ศ. 225 หรือมกราคม ค.ศ. 226
ในปี ค.ศ. 235 เฉาเจี้ยนได้รับสมัญญานามว่า "หฺวายหวาง" (懷王)
ฐานันดรศักดิ์อ๋องแห่งตงอู่หยางได้ถูกยกเลิกไปเพราะเฉา เจี้ยนไม่มีโอรสผู้สิบทอดฐานันดรศักดิ์
ดูเพิ่ม

พงศาวลีวุยก๊ก#ผานชูเยฺวี่ยน, จูชูเยฺวี่ยน และฉิวเจาอี๋
รายชื่อบุคคลในยุคสามก๊ก
เส้นสัมผัสวงกลม

เส้นสัมผัสวงกลม คือเส้นที่ลากสัมผัสเส้นรอบวงของวงกลมนั้น ๆ และทำมุมกับเส้นรัศมีที่มีปลายที่จุดสัมผัสได้ 90 องศา
เมเคตอาเตน

รูปสลักหินของเจ้าหญิงเมเคตอาเตน
เมเคตอาเตน (พระนามมีความหมายว่า "ผู้ถูกปกป้องโดยอาเตน") เป็นพระราชธิดาลำดับที่สองในอีกหกพระองค์ในฟาโรห์อเคนาเทนกับพระนางเนเฟอร์ติติ พระองค์อาจจะประสูติในปีที่ 4 ของการครองราชย์ของพระบิดา แม้ว่าจะไม่ค่อยทราบถึงข้อมูลเกี่ยวกับพระองค์ แต่พระองค์จะปรากฏอยู่บนภาพสลักบนฝาผนังร่วมกับพระขนิษฐาและพระบิดาพระมารดาในช่วงต้นของรัชสมัยของฟาโรห์อเคนาเทน
พระราชวงศ์

พระองค์เป็นพระราชธิดาลำดับที่สองในฟาโรห์อเคนาเตนกับสมเด็จพระราชินีเนเฟอร์ติติ พระองค์มีพระภคินีหนึ่งพระองค์พระนามว่า เมริทอาเตน และพระขนิษฐาอีกสี่พระองค์พระนามว่า อังค์เอสเอนปาอาเตน, เนเฟอร์เนเฟรูอาเตน ตาเชริท, เนเฟอร์เนเฟรูเร และ เซเตเพนเร ส่วนเจ้าชายทุตอังค์อาเตนเป็นพระอนุชาต่างพระมารดา
พระประวัติ

พระองค์เป็นไปได้ว่าจะประสูติในช่วงปีที่ 4 แห่งการครองราชย์ของพระบิดาหรือก่อนหน้านั้น โดยพระองค์ปรากฏบนภาพสลักครั้งที่อัท-เบ็นเบ็น ร่วมกับพระมารดาของพระองค์ในธีบส์ พระองค์สลักรูปยืนหลังถัดจากพระนางเมริทอาเตน (พระภคินี) ซึ่งเหตุการณ์นี้เกิดในช่วงหรือหลังปีที่ 4 แห่งการครองราชย์ของพระบิดา โดยข้อโต้แย้งเพิ่มเติมแสดงให้เห็นว่าพระองค์ประสูติในหรือก่อนปีที่ 4 มาจากข้อเท็จจริงที่ว่าภาพสลักของพระองค์ถูกเพิ่มเข้าไปในหนึ่งในจิตรกรรมสลักนูนต่ำในปีที่ 4 และแกะสลักในปี 5 แห่งการครองราชย์ของพระบิดา
พระองค์ทรงย้ายที่ประทับจากเมืองธีบส์ไปยังเมืองอเคนาเทน (ในปัจจุบันคือเมืองอาร์มานา) กับเหล่าเชื้อพระวงศ์ครั้งพระองค์มีพระชนมายุยังน้อย พระองค์ปรากฏอยู่บนภาพสลักภายในหลุมฝังศพของขุนนางหลายแห่งในเมืองอาร์มานา พระองค์ปรากฏอยู่บนภาพสลักในหลุมฝังพระศพของฟาโรห์ไอย์ โดยเป็นภาพสลักที่พระองค์กำลังถือถาดของขวัญในขณะที่โอบแขนข้างหนึ่งไว้รอบพระศอพระมารดาของพระองค์ และยังปรากฏตามสถานที่ต่างๆ ที่กล่าวถึงพระองค์รวมถึงบันทึกสลักหินในเมืองเฮลิโอโปลิส, รูปปั้นฐานในเมืองไฟยุม และหลุมฝังศพของปาเนเฮซิและปาเรนเนเฟอร์ พระองค์ปรากฏในภาพสลักร่วมกับพระบิดาพระมารดาและพระภคินีพระขนิษฐาของพระองค์ในงานเลี้ยงเฉลิมฉลอง ซึ่งสามารถเห็นได้ในหลาย ๆ ส่วนในหลุมฝังศพของขุนนางระดับสูงนามว่า ฮูยา และมหาปุโรหิตนามว่า เมริเรที่ 2
การสิ้นพระชนม์และหลุมฝังพระศพ

พระองค์เสิ้นพระชนม์ราวในปีที่ 14 แห่งการครองราชย์ของพระบิดา มีความเป็นไปได้สูงว่าจะเกิดโรคระบาดไปทั่วอียิปต์ช่วงระหว่างปีที่ 12 และ 15 สำหรับเชื้อพระวงศ์หลายพระองค์ถูกกล่าวขึ้นมาอีกครั้ง อาทิ พระนางติเย, พระนางคิยา, เจ้าหญิงเมเคตอาเตน, เจ้าหญิงเนเฟอร์เนเฟรูเร และเจ้าหญิงเซเตเพนเร การสิ้นพระชนม์ของพระองค์อาจจะเกิดจากโรคระบาดหรือจากการให้ประสูติบุตร จากการพบพระศพ (ทารก) ที่เป็นเชื้อพระวงศ์ ทำให้เชื่อว่าพระธิดาสิ้นพระชนม์ระหว่างในการให้ประสูติ (ในกรณีที่พระบิดาของพระธิดาน่าจะเป็นฟาโรห์อเคนาเทนเอง) แต่สิ่งนี้ไม่สามารถพิสูจน์ได้ อีกทางเลือกหนึ่งที่ตีความโดยแวง ดจิก ภาพเด็กที่ปรากฏในภาพสลักคือกา (หนึ่งในรูปแบบของวิญญาณตามความเชื่อของอียิปต์โบราณ) ของพระองค์
ภาพวาดที่มีเจ้าหญิงเมเคตอาเตนกับเหล่าเชื้อพระวงศ์
เส้นสองสลึง

| เส้นสองสลึง |
| --- | --- |

รายละเอียด
ตัวระบุ
ภาษาละติน: Frenulum praeputii
TA98: A09.4.01.012
TA2: 3676
FMA: 19647
อภิธานศัพท์กายวิภาคศาสตร์[แก้ไขบนวิกิสนเทศ]
เส้นสองสลึง (frenulum of prepuce of penis) คือ เส้นเอ็นหรือเนื้อเยื่อบาง ๆ ที่ยึดหัวองคชาต กับหนังที่รูดไปมาได้ขององคชาต เส้นสองสลึงนั้นบางคนอาจไม่มีเนื่องจากขาดไปก่อนแล้ว
เจ้าคงคา

ฮ้อแป๊ะ (จีน: 河伯; พินอิน: Hebo) เป็นเทวดาในศาสนาประเพณีจีนและศาสนาเต๋า โดยพระองค์เป็นเทพและเซียนที่ดูแลรักษาธาตุน้ำและทรงได้รับการบูชาในฐานะของเทพเจ้าผู้รักษาแม่น้ำเหลือง
ส่วนที่เกี่ยวข้อง

พระองค์เป็นที่เคารพบูชาเป็นอย่างมากในวัฒนธรรมจีนโบราณ เนื่องจากทรงเป็นที่นิยมในศาสนาประเพณีจีน ทำให้มีผู้แอบอ้างพระนามพระองค์ในการทุจริตฉ้อฉลเป็นที่รู้จักกันในเรื่อง ซีเหมินเป้าขจัดความงมงาย โดยในยุครณรัฐ ขุนนางนาม ซีเหมินเป้า (西门豹 Ximen Bao) นักปราชญ์และขุนนางแคว้นเว่ยเป็นผู้ปราบปรามการแอบอ้างนี้
ดูเพิ่ม

ซำกัวไต่เต่
เจ้าพ่อคงคา
เจ้าคงคา
เทวรูปจีน
ศาลเจ้าจีน
วัดจีน
เวฟไกด์

เวฟไกด์ (Waveguide) หรือว่าท่อนำคลื่น นี้ เป็นสายส่งสัญญาณชนิดหนึ่ง-ที่ใช้ใน การส่งคลื่นไมโครเวฟ โดยทั่วไปจะมีลักษณะเป็นท่อกลม หรือท่อเหลี่ยม แล้วแต่จะทำมาจากทองแดงหรืออะลูมิเนียม ด้านในฉาบด้วยเงินเพื่อให้เป็นตัวนำที่ดี สาเหตุที่สายนำสัญญาณต้องทำเป็นท่อนี้ก็เพราะว่า คลื่นไมโครเวฟมีความถี่สูงมากจะเดินทางได้ดีที่บริเวณผิวของตัวนำถ้าหากใช้สายนำสัญญาณทั่วไปจะทำให้เกิดการสูญเสียงพลังงานไปได้ จึงต้องทำเป็นท่อเพื่อป้องกันการสูญเสียพลังงานจากผิวของสายสัญญาณ ความถี่ต่ำสุดที่สามารถใช้งานได้กับเวฟไกด์เรียกว่า ความถี่คัตออฟ ซึ่งถ้าความถี่สูงกว่าความถี่ คัตออฟ จะสามารถเดินทางไปบนเวฟไกด์ได้ ส่วนความถี่ที่ต่ำกว่านี้จะไม่สามารถเดินทางบนเวฟไกด์ได้ ในการเดินทางของคลื่นไมโครเวฟในเวฟไกด์นั้น จะเดินทางโดยการสะท้อนผนังท่อ และเดินทางไปตามความยาวของท่อนำคลื่น และความถี่ที่สูงก็สามารถเดินทางได้ไกลกว่าความถี่ที่ต่ำ
รูปแบบในการเกิดคลื่นในเวฟไกด์ ก็จะมีอยู่ 2 รูปแบบด้วยกัน คือ
รูปแบบสนามไฟฟ้าตัดขวาง ซึ่งเป็นรูปแบบที่ไม่มีส่วนประกอบของสนามไฟฟ้าในทิศทางการแพร่กระจายคลื่น โดยสนามไฟฟ้าจะตั้งฉากกับทิศทางการแพร่กระจายของคลื่น
รูปแบบสนามแม่เหล็กตัดขวาง เป็นรูปแบบที่ไม่มีส่วนประกอบของสนามแม่เหล็กในทิศทางการแพร่กระจายคลื่น โดยสนามแม่เหล็กจะตั้งฉากกับทิศทางการแพร่กระจายของคลื่นเสมอ
อำเภอเมืองสมุทรปราการ

| อำเภอเมืองสมุทรปราการ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Samut Prakan
ตลาดสดปากน้ำ
แผนที่จังหวัดสมุทรปราการ เน้นอำเภอเมืองสมุทรปราการ
พิกัด: 13°36′2″N 100°35′48″E﻿ / ﻿13.60056°N 100.59667°E﻿ / 13.60056; 100.59667
ประเทศ:  ไทย
จังหวัด: สมุทรปราการ
พื้นที่
 • ทั้งหมด: 190.557 ตร.กม. (73.574 ตร.ไมล์)
ประชากร (2566)
 • ทั้งหมด: 541,170 คน
 • ความหนาแน่น: 2,839.94 คน/ตร.กม. (7,355.4 คน/ตร.ไมล์)
รหัสไปรษณีย์ : 10270, 10280 (เฉพาะตำบลท้ายบ้าน ท้ายบ้านใหม่ บางปู บางปูใหม่ แพรกษา แพรกษาใหม่ และบางส่วนของปากน้ำ)
รหัสภูมิศาสตร์: 1101
ที่ตั้งที่ว่าการ: ที่ว่าการอำเภอเมืองสมุทรปราการ ถนนสุทธิภิรมย์ ตำบลปากน้ำ อำเภอเมืองสมุทรปราการ จังหวัดสมุทรปราการ 10270
 ส่วนหนึ่งของสารานุกรมประเทศไทย
เมืองสมุทรปราการ เป็นอำเภอศูนย์กลางการปกครองของจังหวัดสมุทรปราการ ตั้งอยู่บริเวณปากแม่น้ำเจ้าพระยาตรงข้ามกับอำเภอพระสมุทรเจดีย์ นอกจากเป็นที่ตั้งของศาลากลางจังหวัดแล้ว อำเภอเมืองสมุทรปราการยังเป็นที่ตั้งของศาลเด็กและเยาวชน ห้องสมุดประชาชน และท่ารถโดยสารประจำทางสายต่าง ๆ รวมทั้งเป็นบริเวณที่จัดงานพระสมุทรเจดีย์ของทุกปี อำเภอนี้เป็นอำเภอที่มีประชากรมากที่สุดในประเทศไทย
ประวัติศาสตร์

ก่อนปี พ.ศ. 2470 ตั้งอำเภอเมืองสมุทรปราการ
วันที่ 21 สิงหาคม 2470 โอนพื้นที่ตำบลบางนา ตำบลสำโรงเหนือ ตำบลสำโรงใต้ ตำบลบางหญ้าแพรก ตำบลบางหัวเสือ ของอำเภอพระประแดง มาขึ้นกับอำเภอสมุทรปราการ
วันที่  11  ธันวาคม  2478  จัดตั้งเทศบาลเมืองสมุทรปราการ
วันที่  1   มกราคม   2486  จังหวัดสมุทรปราการ  ได้ยุบลงเนื่องจากขณะนั้นในช่วง สงครามโลกครั้งที่ 2  ซึ่งก่อให้เกิดปัญหาสภาวะเศรษฐกิจตกต่ำ อำเภอเมืองสมุทรปราการจึงย้ายไปขึ้นกับจังหวัดพระนคร และ เปลี่ยนชื่ออำเภอเป็น   อำเภอสมุทรปราการ
วันที่  10   พฤษภาคม  2489  ตั้งจังหวัดสมุทรปราการ ขึ้นมาอีกครั้งหนึ่ง
วันที่  25  กันยายน  2489   อำเภอสมุทรปราการเปลี่ยนชื่อกลับมาเป็น   อำเภอเมืองสมุทรปราการ
วันที่  20   กันยายน   2505    ตั้งตำบลบางปูใหม่ แยกออกจากตำบลบางปู
วันที่  2   พฤศจิกายน   2505   เปลี่ยนแปลงเขตเทศบาลเมืองสมุทรปราการ
วันที่  28   มกราคม   2506   จัดตั้งสุขาภิบาลสำโรงเหนือในท้องที่บางส่วนของตำบลสำโรงเหนือ  และ  บางส่วนของตำบลบางเมือง
วันที่  6   กุมภาพันธ์  2506   โอนพื้นที่หมู่  1-5 (บางส่วน)   ของตำบลบางเมือง  หมู่  4-5 (บางส่วน)  และ  หมู่  7 (บางส่วน)  ของตำบลบางด้วน  หมู่  1-3 (บางส่วน) หมู่  4  (ทั้งหมู่)  หมู่  6  (บางส่วน)  และ  หมู่  7 (ทั้งหมู่)  ของตำบลท้ายบ้าน   ให้ไปรวมกับตำบลปากน้ำ   เนื่องจากได้ขยายอาณาเขตเทศบาลเมืองสมุทรปราการ
วันที่  2   สิงหาคม  2508   จัดตั้งสุขาภิบาลบางปูในท้องที่ตำบลบางปู  ตำบลบางปูใหม่  และตำบลท้ายบ้าน
วันที่  15  กรกฎาคม  2522    ตั้งตำบลบ้านคลองสวน  แยกออกจากตำบลนาเกลือ
วันที่  15  ธันวาคม  2527   แยกพื้นที่ตำบลปากคลองบางปลากด   ตำบลในคลองบางปลากด   ตำบลแหลมฟ้าผ่า   ตำบลนาเกลือ  และตำบลบ้านคลองสวน    ไปตั้งเป็น  กิ่งอำเภอพระสมุทรเจดีย์    ขึ้นกับอำเภอเมืองสมุทรปราการ
วันที่  1  สิงหาคม  2529   ตั้งตำบลบางเมืองใหม่   แยกออกจากตำบลบางเมือง
วันที่  1  กรกฎาคม  2533   ตั้งตำบลเทพารักษ์   แยกออกจากตำบลสำโรงเหนือ
วันที่  19   กรกฎาคม  2534   ยกฐานะจากกิ่งอำเภอพระสมุทรเจดีย์  อำเภอเมืองสมุทรปราการ เป็น อำเภอพระสมุทรเจดีย์
วันที่  12  กรกฎาคม  2536    จัดตั้งสุขาภิบาลแพรกษาในท้องที่บางส่วนของตำบลแพรกษา
วันที่  18  กรกฎาคม  2537   จัดตั้งสุขาภิบาลด่านสำโรงในท้องที่บางส่วนของตำบลสำโรงเหนือ   และจัดตั้งสุขาภิบาลบางเมือง  ในท้องที่บางส่วนของตำบลบางเมือง  และตำบลสำโรงเหนือ
วันที่  1  สิงหาคม  2538   ตั้งตำบลท้ายบ้านใหม่ แยกออกจากตำบลท้ายบ้าน
วันที่  21  สิงหาคม   2538   ตั้งตำบลแพรกษาใหม่ แยกออกจากตำบลแพรกษา
วันที่  7  กันยายน  2538   จัดตั้งสุขาภิบาลสำโรงเหนือเป็นเทศบาลตำบลสำโรงเหนือ
วันที่  24  มีนาคม  2542  ยกฐานะเทศบาลเมืองสมุทรปราการเป็นเทศบาลนครสมุทรปราการ
วันที่  25   พฤษภาคม  2542   จัดตั้งสุขาภิบาลบางเมือง สุขาภิบาลด่านสำโรง สุขาภิบาลบางปู และสุขาภิบาลแพรกษา เป็นเทศบาลตำบลบางเมือง เทศบาลตำบลด่านสำโรง เทศบาลตำบลบางปู และเทศบาลตำบลแพรกษาตามลำดับ
ที่ตั้งและอาณาเขต

ทิศเหนือ ติดต่อกับเขตบางนา (กรุงเทพมหานคร) มีแนวแบ่งเขตการปกครองระหว่างกรุงเทพมหานครกับจังหวัดสมุทรปราการ และถนนแบริ่ง (สุขุมวิท 107) เป็นเส้นแบ่งเขต
ทิศตะวันออก ติดต่อกับอำเภอบางพลีและอำเภอบางบ่อ มีคลองหนองกระทุ่ม คลองสำโรง คลองทับนาง คลองกู้พารา คลองบางกระบือ คลองบางเหี้ยน้อย คลองสาม คลองหัวเกลือ คลองชลประทาน คลองด่านน้อย และคลองลึกเป็นเส้นแบ่งเขต
ทิศใต้ จรดอ่าวไทย
ทิศตะวันตก ติดต่อกับอำเภอพระสมุทรเจดีย์และอำเภอพระประแดง มีแนวกึ่งกลางแม่น้ำเจ้าพระยา คลองบางฝ้าย คลองขุด คลองบางนางเกรง​ และถนนทางรถไฟสายเก่าเป็นเส้นแบ่งเขต
การแบ่งเขตการปกครอง > การปกครองส่วนภูมิภาค

อำเภอเมืองสมุทรปราการแบ่งเขตปกครองย่อยออกเป็น 13 ตำบล 95 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | ปากน้ำ | Pak Nam | – | 47,962 |
| 2. | สำโรงเหนือ | Samrong Nuea | 10 | 71,109 |
| 3. | บางเมือง | Bang Mueang | 10 | 73,195 |
| 4. | ท้ายบ้าน | Thai Ban | 7 | 24,161 |
| 5. | บางปูใหม่ | Bang Pu Mai | 10 | 40,651 |
| 6. | แพรกษา | Phraekkasa | 7 | 62,605 |
| 7. | บางโปรง | Bang Prong | 4 | 10,271 |
| 8. | บางปู | Bang Pu | 4 | 6,695 |
| 9. | บางด้วน | Bang Duan | 8 | 7,702 |
| 10. | บางเมืองใหม่ | Bang Mueang Mai | 11 | 49,138 |
| 11. | เทพารักษ์ | Thepharak | 9 | 48,452 |
| 12. | ท้ายบ้านใหม่ | Thai Ban Mai | 8 | 47,408 |
| 13. | แพรกษาใหม่ | Phraekkasa Mai | 7 | 51,493 |
การแบ่งเขตการปกครอง > การปกครองส่วนท้องถิ่น

อำเภอเมืองสมุทรปราการประกอบด้วยองค์กรปกครองส่วนท้องถิ่น 12 แห่ง ได้แก่
เทศบาลนครสมุทรปราการ ครอบคลุมพื้นที่ตำบลปากน้ำทั้งตำบล
เทศบาลเมืองปากน้ำสมุทรปราการ ครอบคลุมพื้นที่ตำบลบางเมือง เฉพาะหมู่ที่ 4, 6, 8–10 (เขตองค์การบริหารส่วนตำบลบางเมืองเดิม)
เทศบาลเมืองแพรกษาใหม่ ครอบคลุมพื้นที่ตำบลแพรกษาใหม่ เฉพาะหมู่ที่ 1–4, 6–7 และบางส่วนของหมู่ที่ 5  (เขตองค์การบริหารส่วนตำบลแพรกษาใหม่เดิม)
เทศบาลเมืองแพรกษา ครอบคลุมพื้นที่ตำบลแพรกษา เฉพาะหมู่ที่ 1, 5 และบางส่วนของหมู่ที่ 2, 4, 6, 7 (เขตองค์การบริหารส่วนตำบลแพรกษาเดิม)
เทศบาลตำบลสำโรงเหนือ  ครอบคลุมพื้นที่ตำบลสำโรงเหนือ เฉพาะบางส่วนของหมู่ที่ 1, 2, 6–9; ตำบลบางเมืองใหม่ เฉพาะบางส่วนของหมู่ที่ 1 และตำบลเทพารักษ์ เฉพาะบางส่วนของหมู่ที่ 4, 9 (นอกเขตเทศบาลตำบลบางเมืองและเขตเทศบาลตำบลเทพารักษ์)
เทศบาลตำบลด่านสำโรง ครอบคลุมพื้นที่ตำบลสำโรงเหนือ เฉพาะหมู่ที่ 3–5, 10 และบางส่วนของหมู่ที่ 1, 2, 6–9
เทศบาลตำบลบางเมือง ครอบคลุมพื้นที่ตำบลบางเมือง เฉพาะหมู่ที่ 1–3, 5, 7; ตำบลบางเมืองใหม่ เฉพาะหมู่ที่ 2–11 และบางส่วนของหมู่ที่ 1 และตำบลเทพารักษ์ เฉพาะหมู่ที่ 3, 5, 7 และบางส่วนของหมู่ที่ 4 (นอกเขตเทศบาลตำบลเทพารักษ์)
เทศบาลตำบลแพรกษา ครอบคลุมพื้นที่ตำบลแพรกษา เฉพาะหมู่ที่ 3 และบางส่วนของหมู่ที่ 2, 4, 6, 7 และตำบลแพรกษาใหม่ เฉพาะบางส่วนของหมู่ที่ 5 (นอกเขตเทศบาลเมืองแพรกษาใหม่)
เทศบาลตำบลบางปู ครอบคลุมพื้นที่ตำบลท้ายบ้าน ตำบลบางปูใหม่ ตำบลบางปู และตำบลท้ายบ้านใหม่ทั้งตำบล
เทศบาลตำบลเทพารักษ์ ครอบคลุมพื้นที่ตำบลเทพารักษ์ เฉพาะหมู่ที่ 1, 2, 6, 8 และบางส่วนของหมู่ที่ 9 (เขตองค์การบริหารส่วนตำบลเทพารักษ์เดิม)
องค์การบริหารส่วนตำบลบางโปรง ครอบคลุมพื้นที่ตำบลบางโปรงทั้งตำบล
องค์การบริหารส่วนตำบลบางด้วน ครอบคลุมพื้นที่ตำบลบางด้วนทั้งตำบล
การศึกษา

ในอำเภอเมืองสมุทรปราการมีห้องสมุดประชาชนตั้งอยู่บริเวณตรงข้ามกับศาลากลางจังหวัด และพิพิธภัณฑ์สวาง พิพิธภัณฑ์นายเรือ มีโรงเรียนตั้งแต่ระดับอนุบาลศึกษา จนถึงมัธยมศึกษาตอนปลาย
การศึกษา > โรงเรียนในอำเภอ

โรงเรียนสุมานัน
โรงเรียนบุรารักษ์
โรงเรียนสมุทรปราการ
โรงเรียนสตรีสมุทรปราการ
โรงเรียนเทพศิรินทร์ สมุทรปราการ (เดิมคือ โรงเรียนบางเมืองเขียนผ่องอนุสรณ์)
โรงเรียนอัสสัมชัญสมุทรปราการ
โรงเรียนเซนต์โยเซฟ บางนา
โรงเรียนเซนต์โยเซฟทิพวัล
โรงเรียนอู่ทิพย์
โรงเรียนศรีวิทยาปากน้ำ
โรงเรียนเซนต์ราฟาแอล
โรงเรียนพคุณวิทยา
โรงเรียนเฉลิมไฉไลวิทยา
โรงเรียนหาดอมราอักษรลักษณ์วิทยา
โรงเรียนนวมินทราชินูทิศ สวนกุหลาบวิทยาลัย สมุทรปราการ
โรงเรียนอุ่นอารีวิทยา
โรงเรียนสุขเจริญผล
โรงเรียนสุขเจริญผลแพรกษา
โรงเรียนวัดแพรกษา
โรงเรียนวัดตำหรุ
โรงเรียนป้วยฮั้ว
โรงเรียนทรงสรรพวิทย์
โรงเรียนทรงวิทยาเทพารักษ์
โรงเรียนนายเรือ
การศึกษา > อาชีวะศึกษาในอำเภอ

วิทยาลัยเทคนิคสมุทรปราการ
วิทยาลัยเทคโนโลยีสมุทรปราการ (ชำนิเทคโนโลยี)
วิทยาลัยสารพัดช่างสมุทรปราการ
การคมนาคม

อำเภอเมืองสมุทรปราการมีถนนสายหลัก ได้แก่
ถนนสุขุมวิทตั้งแต่คลองด่านน้อยจนถึงแยกแบริ่ง​(สุดเขตจังหวัดสมุทรปราการ)​
ถนนเทพารักษ์ตั้งแต่แยกเทพารักษ์​จนถึงคลองทับนาง
ถนนศรีนครินทร์ตั้งแต่​แยกการไฟฟ้า​จนถึงสุดเขตจังหวัด​สมุทรปราการ​
ถนนตำหรุ-บางพลีตั้งแต่สิ้นสุด​เขตอำเภอบางพลีจนถึงแยกตำหรุ
ถนนสายลวดตั้งแต่​แยกวงเวียน​นาฬิกา​ปากน้ำจนถึงแยกโค้งโพธิ์
ถนนปู่เจ้าสมิงพรายตั้งแต่แยกปู่เจ้าสมิงพรายจนถึงแยกรางรถไฟ​เก่า
ถนนทางรถไฟสายเก่าตั้งแต่​แยกโค้งเกริก​(สิ้นสุด​ถนนสุขุมวิท)​จนถึงสุดเขตจังหวัด​สมุทรปราการ​
ถนนกาญจนาภิเษก (ทางพิเศษบางพลี-สุขสวัสดิ์)ตั้งแต่คลองสำโรงจนถึงคลองบางฝ้าย
ถนนท้ายบ้านตั้งแต่วงเวียน​นาฬิกา​ปากน้ำจนถึงป่าชายเลน​
ถนนแพรกษาตั้งแต่แยกแพรกษาจนถึง​แยกคลองเก้า
ถนนสายรอง ได้แก่
ถนนสุขุมวิท 78 เชื่อมถนนทางรถไฟสายเก่า
ถนนแบริ่ง (สุขุมวิท 107) เชื่อมถนนศรีนครินทร์
ถนนวัดด่านสำโรง (สุขุมวิท 113) เชื่อมถนนศรีนครินทร์
ถนนวัดหนามแดง เชื่อมถนนกิ่งแก้วในเขตอำเภอบางพลี
รถไฟฟ้า
รถไฟฟ้าบีทีเอส สายสุขุมวิท ส่วนต่อขยาย ช่วงแบริ่ง – สมุทรปราการ (เปิดให้บริการตั้งแต่วันที่ 6 ธันวาคม พ.ศ. 2561)
รถไฟฟ้าสายสีเหลือง ช่วงลาดพร้าว – สำโรง (เปิดให้บริการตั้งแต่วันที่ 3 กรกฎาคม พ.ศ. 2566)
การคมนาคมทางน้ำ ได้แก่ แม่น้ำเจ้าพระยา มีท่าเรือวิบูลย์ศรีบริการเรือข้ามฟากไปยังอำเภอพระสมุทรเจดีย์ ส่วนคลองที่สำคัญ ได้แก่ คลองสำโรง คลองบางปิ้ง คลองแพรกษา คลองขุด (เลียบถนนตำหรุ-บางพลี) และคลองชลประทาน (เลียบถนนสุขุมวิท)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อำเภอเมืองสมุทรปราการ
เลย (แก้ความกำกวม)

เลย อาจหมายถึง
จังหวัดเลย จังหวัดในภาคตะวันออกเฉียงเหนือของประเทศไทย
อำเภอเมืองเลย
เทศบาลเมืองเลย
แม่น้ำเลย
หลัว อีโจว

| หลัว อีโจว |
| --- | --- |
ชื่อเกิด: หลัว อีโจว
เกิด:  (2000-03-16) 16 มีนาคม ค.ศ. 2000 (24 ปี) อิ๋นชวัน เขตปกครองตนเองหนิงเซี่ยหุย ประเทศจีน
ส่วนสูง: 1.85 เมตร (6 ฟุต 1 นิ้ว)
อาชีพ: นักร้อง นักเต้น นักแสดง
ปีที่แสดง: 2021–ปัจจุบัน
สังกัด: Youhug Media
หลัว อีโจว (จีน: 罗一舟; พินอิน: Luó Yīzhōu, เกิดวันที่ 16 มีนาคม 2000) อายุ 23 ปี เป็นนักร้อง นักเต้น และนักแสดงชาวจีน เปิดตัวในฐานะเด็กฝึกของรายการเซอร์ไวเวิล Youth With You 3 (วัยรุ่นวัยฝัน ซีซั่น 3) ในปี 2021   และได้เดบิวต์จากการแข่งขันรายการนี้ในฐานะเซ็นเตอร์ของวง IXFORM  ในปี 2022 ได้บรรจุเป็นนักแสดงประจำของโรงละครแห่งชาติจีน (National Theatre of China)   มีผลงานเด่นเป็นละครเวทีฉลองวันชาติจีนเรื่อง Literature and Art in the War of Resistance (抗战中的文艺) เปิดแสดงที่ The National Grand Theatre of China ถึง 8 รอบ 7 วันติดต่อกัน และล่าสุดในปี 2023 ผลงานละครโทรทัศน์เรื่อง Gen Z แด่ฝันของคลื่นลูกใหม่ (后浪)  ซึ่งหลัวอีโจวแสดงนำได้ออกอากาศพร้อมสู่สายตาผู้ชม
ประวัติ > วันเกิด และ ภูมิลำเนา

หลัวอีโจวเกิดวันที่ 16 มีนาคม 2000 ที่อิ๋นชวันในเขตปกครองตนเองหนิงเซี่ยหุย ประเทศจีน ครอบครัวอาศัยอยู่ที่เขตซาผิงปา , นครฉงชิ่ง
ประวัติ > ประวัติการศึกษา

หลัวอีโจว เรียนระดับประถมศึกษาที่อิ๋นชวัน ด้วยความชื่นชอบการเต้นจากการชมรายการประกวดเต้นทางช่อง CCTV จึงเบนเข็มมายังกรุงปักกิ่งโดยลำพังเพื่อเข้าเรียนระดับมัธยมศึกษาในสถาบันนาฏศิลป์ หลัวอีโจวสอบติดทั้งที่สถาบันนาฏศิลป์ปักกิ่ง (Beijing Dance Academy) และ สถาบันศิลปะแห่งกองทัพปลดแอกประชาชน (People's Liberation Army Academy of Art)  โดยเลือกเรียนที่สถาบันหลัง
ปี 2011 - 2016 เรียนระดับมัธยมศึกษาที่ภาควิชานาฏศิลป์ สถาบันศิลปะแห่งกองทัพปลดแอกประชาชน (People's Liberation Army Academy of Art) เป็นนักเรียนอายุน้อยที่สุดที่ได้รับบรรจุเข้าสถาบันทหารในวัย 11 ปี
ปี 2016 ทำงานในคณะนาฏศิลป์สังกัดกองทัพเขตจี๋หนาน จากนั้นเกิดการปฏิรูปกองทัพ คณะนาฏศิลป์ถูกยุบ จึงปลดประจำการในปีต่อมา
ปี 2018 - 2022 เรียนระดับอุดมศึกษาที่คณะการแสดงของสถาบันศิลปะการละครส่วนกลาง  (The Central Academy of Drama) โดยมีคะแนนสอบเข้าสูงเป็นลำดับที่ 3 ของผู้สมัครชาย และเป็นลำดับที่ 7 ของผู้สมัครทั้งหมด ระหว่างเรียนหลัวอีโจวได้รับบทนำในละครเวทีของคณะหลายเรื่อง ได้แก่ “เหลยอวี่” (雷雨）”อ้านเลี่ยนเถาฮวาหยวน” (暗恋桃花源）และ ”หยวนเหย่” (原野）และได้เป็นตัวแทนนักศึกษาในการกล่าวสุนทรพจน์ในพิธีจบการศึกษาของวิทยาลัยอีกด้วย 
รางวัลที่ได้รับจากการจบการศึกษา
City of Beijing’s Outstanding Graduate
City of Beijing’s "Three Merits" Student Honor Award
Central Academy of Drama Class of 2018 Outstanding Graduate
ประวัติ > ทักษะเฉพาะตัว

บัลเล่ต์ นาฏศิลป์ชนเผ่า และนาฏศิลป์จีน
เทควันโดสายดำ
สามารถถอดและประกอบปืนไรเฟิลชนิด 95 (QBZ95)
ประวัติ > บทบาทนักแสดงละครเวที

17 พฤษภาคม 2019 ร่วมงาน Asian Theatre Education International Forum ครั้งที่ 11 ในฐานะนักแสดงนำชาย รับบทเป็น “สวี่เซียน” ในละครเรื่อง “ตำนานนางพญางูขาว” (白蛇) ผลงานของคณะการแสดง สถาบันศิลปะการละครส่วนกลาง (The Central Academy of Drama) ร่วมกับ สถาบันศิลปะการแสดงแห่งชาติ  (National Centre for the Performing Arts)
19 ตุลาคม 2021 ร่วมซ้อมละครต้นฉบับ “War. Writing” (战事·书写) รับบทเป็น “โจวนั่วไห่” ผลงานของโรงละครแห่งชาติจีน  (National Theatre of China)
6 กรกฎาคม 2022 โรงละครแห่งชาติจีน  (National Theatre of China) ประกาศรายชื่อหลัวอีโจวได้รับบรรจุเป็นนักแสดงประจำของโรงละครแห่งชาติ
20 สิงหาคม 2022 รับบทเป็นนักแสดงนำชาย “หลิวเมิ่งเหมย” ในละครเวทีรอบปฐมทัศน์เรื่อง "ซานเซิงลู่" (三生路) ซึ่งดัดแปลงจากบทประพันธ์คลาสสิกจีนเรื่องศาลาดอกโบตั๋น (牡丹亭）ผลงานในโครงการผู้กำกับรุ่นเยาว์ของโรงละครแห่งชาติจีน  (National Theatre of China)
1 – 7 ตุลาคม 2022 รับบทเป็น “เนี่ยเอ่อร์” ผู้ประพันธ์เพลงชาติจีน และสมาชิกทีมคอรัสผู้ดำเนินเรื่อง ในละครเวทีอนุสรณ์ครบ 80 ปีชุมนุมศิลปวรรณกรรมเหยียนอัน และฉลองการประชุมสมัชชาใหญ่แห่งพรรคคอมมิวนิสต์จีนครั้งที่ 20 เรื่อง “ค่างจ้านจงเตอเหวินอี้” (抗战中的文艺 /  Literature and Art in the War of Resistance) ซึ่งได้จัดแสดงทั้งสิ้น 8 รอบ ในช่วงสัปดาห์วันชาติจีน ที่โรงละครใหญ่ (National Grand Theatre) แห่งโรงละครแห่งชาติ กรุงปักกิ่ง นอกจากนั้น บันทึกการแสดงละครเวทีในฉบับภาพยนตร์ยังถูกเผยแพร่เป็นเวลา 3 วัน (18 – 21 พฤศจิกายน 2022) ผ่านแพลตฟอร์มออนไลน์จีนทุกช่องทาง นำโดย CCTV.com